jooks. 11,5 km. aeg: veits üle tunni. keskmine pulss: suremise äärel  Selgituseks niipalju, et kui 17 päeva Rumeenias reisida, iga päev õlut ja veini näost sisse ajada ja tublisti mamalõõgat vitsutada ja selle aja jooksul ainult 3 jooksu teha, siis ongi tagasi tulles jube raske, aga see selleks.  Õhtul läksime Saadjärve äärde, prognoos oli selline eki eki - lubas 4,5 m/s. Kohale jõudes nii oligi. Mõtlesin, et kui on tuldud, siis  lähen ikka peale ja kasvõi tiksun.  Rigasin 6,4 purje ja läksin - teisi oli ka paar tükki, ühel oli umbes samasuur puri kui mul, teine sõitis mingi vana windglideriga ja kolmnurkse purjega. Väga hästi liikus. Tiksusime kõik sõbralikult, mingil hetkel läksin korraks kaldale vett jooma, ja siis tuli keegi formulaga peale ja kus kukkus paugutama. Tegi kadedaks, läksin talle järgi ja tuli kokkuvõttes selle suve parim päev siiani. Tuul tõusis päris arvestatavaks, sain ilusasti glissi ja natuke jäi puudu, et  oleks jalad aasadesse saanud. Veidi suuremat purje oleks vaja olnud. Sain ka mingi trapetisis rippumise asendi kätte, see tundub nüüd õige olevat. Nüüd oleks vaja paar päeva järjest tuult, siis oleks väga hästi, aga kus sa sellega. Homsest alates on prognoos peaaegu null. Vaatame.  Kokku 2,5 h.